Publication: Magyar Közlöny
Issue: MK-2001-138 (Year: 2001, Number: 138)
Era: 1990-2004
Section: 79/1998. (IV. 29.) Korm. rendelet 6. § d) pontja alapján
Paragraph Index: 277

79/1998. (IV. 29.) Korm. rendelet 6. § d) pontja alapján megtiltja. A kereskedelmi egységek a fogyasztók által a vásárlás helyére visszaszállított terméket kötelesek visszavásárolni. A Fejér Megyei Közigazgatási Hivatal Fogyasztóvédelmi Felügyelősége mintavétellel egybekötött ellenőrzést végzett a FILO Kereskedelmi Kft. (1031 Budapest, Csónakház u. 5.), 8083 Csákvár, Széchenyi u. 1. alatti alkalmi értékesítő helyén. A Fogyasztóvédelmi Főfelügyelőség laboratóriumában elvégzett vizsgálatok szerint az alábbi termékek nem felelnek meg az élet- és vagyonbiztonsági követelményeknek, a DOMOTEC MS-3347 típusú goffrysütő, a FUGISONAUSTRIA MX-615 típusú kávéfőző, a SANUSY SN-2301 típusú kézi mixer és az ELECTRA Art. 3690 típusú olajsütő áramütés-veszélyes, továbbá a KANSAI KS-7103 típusú gőzölős vasaló és a SANUSY SN-9201 típusú mixer pedig tűz- és áramütés-veszélyes. A Fogyasztóvédelmi Főfelügyelőség a fenti termékek forgalmazását az áruk és szolgáltatások biztonságosságáról és az ezzel kapcsolatos piacfelügyeleti eljárásról szóló

Source: https://magyarkozlony.hu/hivatalos-lapok/651d43298884cf92f5de0a1465c65b721e14867b/dokumentumok/91bf087c5ba4217b7594e71091e4989fcf8d89a1/letoltes